Çlirimtarët e kampeve naziste të përqendrimit takohen në Uashington
Ata ishin mes dëshmitarëve të parë të një prej tmerreve më të mëdha të shekullit të 20-të, Holokaustit
Më shumë se 100 ish ushtarë amerikanë që morrën pjesë në çlirimin e kampeve naziste të vdekjes gjatë Luftës së Dytë Botërore u nderuan kohët e fundit në Uashington. Veteranët kujtuan tmerret që panë 65 vjet më parë, kur u takuan me viktimat e Holokaustit. Flamurët e divizioneve të tyre të luftës ishin renditur në sallën e rrumbullakët të Kongresit për të nderuar ushtarët. Gjenerali i ushtrisë, Dejvid Petreas, nderoi kontributin e tyre. Këta burra njihen tashmë si “Çlirimtarët”. Ata ishin mes dëshmitarëve të parë të një prej tmerreve më të mëdha të shekullit të 20-të, kampeve të përqendrimit, ku mëshumë se gjashtë milion hebrej u zhdukën më mënyrë sistematike. Shumë gjëra nga lufta e tyre kujtohen në Muzeun e Holokaustit në Uashington. Ata bënë pikërisht një vizitë këtu para ceremonisë. 84-vjeçari Xhorxh Sherman bënte pjesë në divizionin e 11-të të blinduar të ushtrisë amerikane, kur në maj të vitit 1945, skuadra e tij u nis nga Linzi i Austrisë drejt lindjes. Sherman bënte pjesë në njësinë e zbulimit. Prandaj ai dhe pjesëtarët e tjerë të njësisë ndoqën rrugën që i çoi ata në skenat që ishin të ngjashme me ato që ishin gjetur gjetkë në Evropën e pushtuar nga nazistët. Të burgosurit vini rrotull kudo. Ushtarët e divizionit të tij u pritëm si heronjë në kampin e përqendrimit Mathauzen. Gruaja e Xhorxhit, Marsi, e shoqëronte atë gjatë vizitës në muzeum. Ajo tha se kjo i i ngjalli atij kujtime për të cilat nuk kishte folur kurrë më parë. Çfarë e indinjon Shermanin tani është se ka njerëz që e mohojnë Holokaustin. Muzeumi i Holokaustit dokumenton genocidin dhe dëshmitë e të mbijetuarve që tashmë janë duke u plakur. Stiv Berri është tani 85 vjeç. Ai ndodhej në një tren të mbushur me të burgosur dhe ende kujton ditën kur pa çlirimtarët e tij amerikanë. Ai thotë se u detyrohet atyre me jetën tij Por një prej tyre e kundërshtoi menjëherë atëhere. Por çlirimtarët u shpërblyen me diçka këtu në Uashington. Gjenerali Petreas nderoi secilin prej tyre me medalje. Veteranët e moshuar mund të ndjehen edhe një herë krenarë për luftën e tyre 65 vjet më parë.